cyanic-selkie/wikianc huggingface dataset:
Johs. Bøhn
Johannes Bøhn (født 7. mars 1892 i Målselv, død 2. februar 1948 i Oslo) var en norsk politiker (H) og fagforeningsmann.
Han var viseformann i Oslo Unge Høyre 1922–1924, medlem av Unge Høyres sentralstyre 1924–1930, Unge Høyres formann 1924–1925 og medlem av Høyres sentralstyre. Han var også medlem av Oslo bystyre.
Bøhn var kontorfullmektig i papirforretningen Emil Moestue AS i Oslo. Han la også ned et viktig arbeid som tillitsmann i Norsk Handels- og Kontorfunksjonærers Forbund.
Han var sønn av skogforvalter Gustav Anton Bøhn (1845–1911) og Elida Marie Tronsen (1853–1941) fra Ullensaker. Farfaren Lars Sigvart Bøhn var ordfører i Ullensaker.
Nödinge-Nol
Nödinge-Nol er et tettsted i Västra Götalands län i landskapet Västergötland i Sverige. Det er Ale kommunes administrasjonssenter. Nödinge-Nol består tre tettsteder, Alafors, Nol og Nödinge, som har vokst sammen. Kommunehuset ligger i Alafors. I 2010 hadde tettstedet 9 822 innbyggere.
Breiavatnet (Stavanger)
Breiavatnet (historisk navneform: Brede-vandet) er et lite vatn midt i sentrum av Stavanger.
Breiavatnet får sitt vann fra Mosvatnet gjennom Kannikbekken. Utløpet var gjennom Skolebekken. Våren 1899 ble bekken lagt i rør. Det har også vært diskutert om det også har vært et utløp ned til Torget i Stavanger, men det er lite trolig.
Ved vatnet ligger blant annet Stavanger domkirke, Byparken, Kongsgård, Kiellandshagen, Atlantic hotell, Josefinestiftelsen, Byterminalen og Stavanger jernbanestasjon.
Fugler og fisk
Breiavatnet er kjent for sine svaner, men også for ender som følges av politiet fra Vågen til Breiavatnet.
I tidligere tider var det ålefiske i Skolebekken og i Breiavatnet, og det ble også fisket regnbueørret i vatnet. Kongsgård skole har fra gammelt av hatt fiskeretter i Breiavatnet, og i 1854 hevdet rektor ved skolen at bare han hadde slike rettigheter. Han tapte imidlertid en rettssak mot de andre grunneierne langs vatnet.
Historikk
Naturvitenskapelige undersøkinger utført av Asbjørn Simonsen har vist at Breiavatnet ble dannet for ca. 3000 år siden da en del av Byfjorden ble avsnørt fordi strandnivået i området endret seg. Breiavatnet fikk avløp mot nord gjennom Skolebekken, som gikk om lag der Klubbgata går i dag, og nådde fjorden ved Jorenholmen.
Ved pollenanalyser kunne Asbjørn Simonsen vise hvordan vegetasjonen har vært rundt vatnet gjennom tidene.
I 1770 fortalte Hans Smidt og i 1777 prokurator Høyer et sagn om at fra de eldste tider skulle Stavanger by ha vært så stor at Breiavatnet lå midt i byen. Smidt legger til at det på Hetland prestegård eller Lagård ikke var funnet spor etter gater eller hus. Det er tvilsomt om disse sagnene er riktige.
Området mellom Domkirken, Kongsgård og Breiavatnet ble kalt for Korbrødrefjerdingen.
Utfyllinger og skred
Lous i 1868 og Strøm i 1888 forteller et sagn om at en kirke (Martinskirken) sto ved Breiavatnet, og at den raste ut i Breiavatnet. Når dette eventuelt skal ha skjedd vet vi ikke.
Kongsgård har trolig vært bygd i strandsonen til Breiavatnet, og området foran er i dag utfylt. Et gotisk vindu på Kongsgård fra slutten av 1200-tallet er derfor i dag under dagens bakkenivå. Når utfyllingen ble gjort vet vi ikke. Det har vært nødvendig flere ganger å rette opp masser som har seget utover.
Før 1793 fylte Børge Petersen von Fyren ut i Breiavatnet ved Steglebakken med dagens Charlottenlund, Elisabeth Restaurant og Gasellen.
Nær Obsfelders plass er det også fylt i en god del, som har gjort vatnet mindre, men mer plass til Byparken og Kongsgata.
Andre Iguodala
Andre Tyler Iguodala (født 28. januar 1984) er en amerikansk basketballspiller som spiller for Golden State Warriors i NBA. Iguodala er 1,98 m høy og veier 94 kg. Han er en såkalt swingman – en spiller som kan spille både small forward og shooting guard. Han har kallenavn som «Iggy» og «A.I. 2». AI er initialene og tallet er for å ikke forveksle han med Allen Iverson som da spilte på 76ers og ble kalt AI.
High School karrieren
Iguodala gikk på Lanphier High School i Springfield (Illinois). I løpet av sommeren 2001 grep han oppmerksomheten til trenerne omkring i landet da han ble kåret til Mest verdifulle spiller i det Nasjonale mesterskapet AAU, etter å ha skutt det avgjørende skuddet da laget hans vant u-17 tittelen (På High School nivået er det aldersbestemte lag.) I 2002 var han blitt 18 og fikk spille på senior-laget. han hadde et gjennomsnitt på 23,5 poeng, 7.9 returer og 4,2 målgivende pasninger per kamp, og hjalp laget til seier i det statlige mesterskapet. Han ble kåret til årets spiller av avisa Chicago Sun-Times.
College karrieren
Til og begynne med hadde Iguodala tenkt å spille ved Universitetet i Arkansas. Men, etter at deres trener, Nolan Richardson, ble sparket det året, bestemte han seg for å dra til Universitetet i Arizona istedenfor. Han spilte to sesonger ved Universitetet i Arizona (2002-04,) Og sto til slutt med 594 poeng (9.6 per kamp), 409 returer (6.6 per kamp) og 95 stjelinger (1.53 stjelinger per kamp) etter 62 kamper.
Ostional
Ostional er ei bygd i San Juan del Sur kommune i departementet Rivas sørvest i Nicaragua. Den har rundt 900 innbyggere fordelt på omtrent 120 husstander. Ostional ligger ved kysten, 24 km sør for byen San Juan del Sur. Like nord for Ostional ligger Tortuga, i sør Pochote, og i øst San Antonio og Monte Cristo.
Andre Iguodala
2004-05 Rookie
I 2004 ble Iguodala hentet av NBA klubben Philadelphia 76ers. Denne sesongen var Iguodala såkalt Rookie (Debutant som profesjonell.) Denne sesongen imponerte han, og var den eneste på Sixers som spilte alle 82 kampene i tillegg til de 5 som ble spilt i sluttspillet. Han ble den første 76ers-nykommeren til å starte 82 kamper i en sesong siden Clarence Weatherspoon (1992–93). Iguodala avsluttet sesongen med 138 stjelinger, tredje mest stjelinger av en Sixers-nykommer i historien. Hans innsats ble belønnet da han ble årets nykommer det året.
Ostional
Ostional har en lang sandstrand som ofte er hovedmålet for de relativt få turistene som besøker det avsidesliggende stedet. Et stort antall havskilpadder kommer opp på stranda for å legge egg om natta.
Andre Iguodala
2005-06
Andre Iguodala startet i alle 82 kampene denne sesongen. Han spilte i gjennomsnitt 37.6 minutter per kamp, og hadde et gjennomsnitt på 12.3 poeng, 5.9 returer, 3.1 målgivende pasninger og 1.65 stjelinger på de kampene. Han ble den første Sixers-spilleren siden Clarence Weatherspoon (1992–94) å starte i alle 82 kampene i hans andre sesong med laget. Iguodala endte på 2.-plass i "Sprite Rising Stars Slam Dunk konkurransen" dette året.
Ostional
Bygda har to evangelistkirker, en katolsk kirke, et samfunnshus, en skole, en politistasjon, en park, en kirkegård, en helsestasjon og en fotball- og baseballbane. Elva Ostional renner forbi stedet.
Andre Iguodala
2006-07 Karrierebeste
Denne sesongen spilte Iguodala 76 kamper. 23. mars 07 mistet Iguodala sin første kamp for Sixers etter en skade, og ble borte i fem kamper til. Hans 232 startede kamper etter hverandre var det tredje lengste av alle aktive spillere i NBA. Han spilte i gjennomsnitt 40.3 minutter per kamp denne sesongen, og hadde et gjennomsnitt på 18.2 poeng, 5.7 målgivende pasninger og 2.00 stjelinger på 40.3 minutter per kamp, Noe som var karrierebeste for Iguodala. Dessuten hadde han 5.7 returer per kamp.
Ostional
Innbyggerne livnærer seg hovedsakelig av landbruk og fiske. Ostional har de siste åra promotert turisme, som spesielt skal hjelpe bygda med å utvikle seg, samt generere arbeidsplasser. Den har flere samarbeidsprosjekter med europeiske universiteter.
Chinua Achebe
Chinua Achebe (født Albert Chínụ̀álụmọ̀gụ̀ Àchèbé, 16. november 1930 i Nneobi, Nigeria, død 22. mars 2013 i Boston) var en nigeriansk forfatter, lyriker og kritiker. Han er mest kjent for sin første roman, Mønsteret rakner (originaltittel: Things Fall Apart'') fra 1958. ''
Achebe vokste opp i en kristen familie i ibolandsbyen Ogidi sør i Nigeria. Han utmerket seg på skolen og vant et stipend for høyere utdanning. Han begynte å skrive fortellinger mens han gikk på universitetet. Etter studiene flyttet Achebe til storbyen Lagos, hvor han i 1954 ble ansatt i Nigerian Broadcasting Service. Han jobbet der frem til tiden like før Biafrakrigen brøt ut i 1967. Under krigen arbeidet han for Biafras diplomattjeneste.
I 1962 ble Achebe den første redaktøren for African Writers Series, som utgis av det britiske forlaget Heinemann. Han hadde en omfattende akademisk karriere, og hadde stillinger ved universiteter i Nigeria og i USA. Han var professor i språk og litteratur ved Bard College i delstaten New York i USA.
Forfatterskap
Achebe ble verdenskjent for sin første roman, Things Fall Apart, som ble utgitt i 1958. Sammen med romanene No Longer at Ease (1960) og Arrow of God (1964) ble den senere utgitt under tittelen The African Trilogy. Achebe har også skrevet romanene A Man of the People og Anthills of the Savannah samt flere noveller, barnebøker og essaysamlinger.
Things Fall Apart
Things Fall Apart (norsk tittel: Mønsteret rakner) regnes som den første moderne afrikanske romanen. Achebe skrev romanen på engelsk fremfor morsmålet ibo, og han er kjent for å forsvare bruken av kolonispråket i afrikansk litteratur. Stilen er inspirert av ibokulturens muntlige fortellertradisjon, hvor talekunst står sentralt. Achebe tar i bruk ordtak, folkesanger og beskrivelse av danser som virkemidler, og romanen danner en motvekt til det vestlige bildet av kolonitidens Afrika som barbarisk og kulturløst før de hvite ankom kontinentet.
André Lange
André Lange (født 1973) er en tysk bobkjører som var en aktiv konkurransekjører fra 1993 til 2010. Han har vunnet fire OL-gull og blitt verdensmester åtte ganger.
Lange har vunnet fire OL-gull i bobsleigh, to i toer- og to i firerbob. I Salt Lake City 2002 vant han firerbob, i Torino 2006 både toer- og firerbob og i Vancouver 2010 vant han toerbob.
Han har blitt verdensmester åtte ganger i bobsleigh, tre i toerbob og fem i firerbob. 2000 i Altenberg i firerbob, 2003 i Lake Placid i både toer- og firerbob, 2004 i Königssee og 2005 i Calgary i firerbob, 2007 i St. Moritz i toerbob og 2008 i Altenberg i både toer- og firerbob.
I 2010 var han flaggbærer for Tyskland på åpningsseremonien i Vancouver. Han la opp like etter OL-deltakelsen.
I 2017 ble han engasjert som assistenttrener for det Sør-Koreanske boblaget i forkant av OL i 2018.
Karin Kinge Lindboe
Karin Kinge Lindboe (født 16. mars 1947 i Oslo) er en norsk forfatter. Hun har utgitt en rekke bøker for barn og ungdom.
Med trilogien Solkvinnens flamme, Gaupesommer og Vinterkråke, som handler om ungdommene Syr, Korir og Vann og foregår i et slags steinaldermiljø, beveget hun seg fra en hovedsakelig realistisk fortellerstil over i fantasy-sjangeren. I 2004 ble Karin Kinge Lindboe nominert til Kritikerprisen for beste barne- og ungdomsbok for Stella, en bok om vennskapet mellom dødssyke Stella og venninna Benny. I 2011 fikk hun Kritikerprisen for beste barne- og ungdomsbok for Etterpå varer så lenge, en frittstående fortsettelse av Stella. Flere av bøkene er oversatt til tysk, dansk og nederlandsk.
Karin Kinge Lindboe bor i Oslo.
Den demokratiske republikken Armenia
Den demokratiske republikken Armenia (armensk: Դեմոկրատական Հայաստանի Հանրապետություն, Demokratakan Hayastani Hanrapetutyun) eksisterte i perioden 28. mai 1918 til 29. november 1920. Dette var den første, moderne armenske statsdannelsen, dannet som en følge av at Det russiske keiserriket brøt sammen etter den russiske revolusjon. Det ble først gjort et forsøk på å skape en stat for Armenia, Georgia og Aserbajdsjan i februar 1918 gjennom den såkalte Den transkaukasiske demokratiske føderale republikk, men denne falt sammen allerede i mai samme år.
Med utgangspunkt i den gruppen den såkalte Armenias revolusjonære føderasjon hadde innenfor Det russiske keiserrikets styre, utropte disse Den demokratiske republikken Armenia 28. mai 1918 med utgangspunkt i den representasjonen denne gruppen hadde innenfor det tidligere styret.
Den nye statsdannelsen måtte imidlertid umiddelbart håndtere kampene i Kaukasus som var en del av første verdenskrig og armenerne måtte overta posisjonene til de russiske styrkene som gikk i oppløsning. Ved fredsavtalen i Batumi ble kampene innstilt. Denne fredsavtalen med Det osmanske riket var den første internasjonale avtalen den nye republikken inngikk. Da Det osmanske riket senere tapte krigen og senere gikk i oppløsning, foreslo den amerikanske presidenten Woodrow Wilson på Paris-konferansen i 1919 at den nye republikken også skulle omfatte de historiske armenske områdene, som blant annet inkluderte provinsene Erzurum, Trabzon, Bitlis og Van i dagens østlige Tyrkia. Dette ble ratifisert gjennom freden i Sèvres, men dette ble aldri gjennomført og ble endret i senere traktater, senest i Lausanne 24. juli 1923.
I 1920 utgjorde denne republikken omtrent dagens Armenia, men også deler av dagens østlige Tyrkia, Nakhitsjevan, Nagorno-Karabakh og Qazakh som det har vært kjempet om med Aserbajdsjan. Det var også uenighet med Georgia om hvilke provinser og distrikt som skulle være hvor.
I september 1920 rykket tyrkiske revolusjonære grupper inn i Jerevan, og etter at en våpenhvile ble em realitet 18. november, ble det i desember undertegnet en fredsavtale mellom Den demokratiske republikken Armenia og det nye Tyrkia under ledelse av Kemal Atatürk.
På samme tid sendte Sovjetunionen Den røde armé inn i landet. Grensene ble krysset 29. november, og 4. desember rykket de sovjetiske styrkene inn i Jerevan. Dagen etter kom den såkalte Armenske revolusjonskomite, som i det vesentlige besto av armenere fra Aserbajdsjan. Den påfølgende dagen kom Feliks Dzerzjinskijs hemmelige politi Tsjeka og sørget for at Den demokratiske republikken Armenia opphørte å eksistere.
Slamutskiller
En slamutskiller eller slamavskiller er en innretning som oftest i form av en tank med ett eller flere kammer for separering av partikler og fett (slam) fra en husholdnings avløp fra toalett (brun-/svartvann) og bad-, oppvask- og vaskevann (gråvann)
Noen moderne slamutskillere har sofistikerte rensesystemer som ved hjelp av ekstra lufttilførsel og naturlige mikroorganismer og noen ganger også spesielle kjemikalier kan rense vannet til en grad hvor det kan resirkuleres til bruk i husholdningen igjen for eksempel til spyling av toaletter eller til vanning av hage.
Kampfisker
Kampfisker (Betta) er en slekt av labyrintfisker i familien guramier (Osphronemidae).
I likhet med andre labyrintfisker har de et organ kalt labyrinten som de kan bruke til å puste luft med. Dette sitter i hodet.
Gruppen inneholder både munnrugere og skumredebyggere. Siamesisk kampfisk (Betta splendens) og fredelig kampfisk (Betta imbellis) er eksempler på små skumredebyggende kampfisker, mens den større munnrugende kampfisk (Betta pugnax) som navnet indikerer, er munnruger.
Navnet Betta kommer fra nylatin, antakelig fra javanesisk waděr, en ferskvannsfisk.
Kevin Kuske
Kevin Kuske (født 1979) er en tysk bobkjører som var en aktiv konkurransekjører fra 1999 til 2018.
Kuske har vunnet fire OL-gull i bobsleigh, to i toer- og to i firerbob. I Salt Lake City 2002 vant han firerbob, i Torino 2006 både toer- og firerbob og i Vancouver 2010 firerbob.
Han la opp i 2018 etter først å ha deltatt OL i Pyeongchang. Han er per 2018 den mest suksessfulle bobkjøreren i Olympisk historie.
Synonympreparat
Synonympreparat eller generika er legemidler som inneholder samme virkestoff. Preparatet kan inneholde andre hjelpestoffer enn originialpreparatet. Mange medisinske virkestoff er ikke patentbelagt, selges under forskjellige navn av forskjellige produsenter. Et synonympreparat tilbys ofte til en lavere pris enn tilsvarende originalpreparat.
Norge
Det er Statens legemiddelverk som fastsetter priser på legemidler igjennom trinnprissystemet, og folketrygden dekker kun det billigste medikamentet på blå resept.
Thomas Bennett
Thomas Bennett (født 1814, død 1898) var en britisk-norsk forretningsmann og stifter av Bennetts Reisebureau.
Thomas Bennett kom til Christiania i 1849 og startet da en butikk, spesielt for turister. Engelske turister som kom til Norge på denne tiden kom innom butikken hans, der de kunne få kart, info, matkurver og hestetransport. Siden Thomas Bennett selv hadde reist mye i Norge, hadde han mange gode råd å gi til dem som kom innom butikken, som etter hvert utviklet seg til et reisebyrå.
Bennett er også kjent for å ha startet den første drosjetrafikken i Christiania, og han har gitt ut en ordbok og håndboka Handbook for Norway.
Han er gravlagt på Vår Frelsers gravlund i Oslo.
Horst Ludwig Störmer
Horst Ludwig Störmer (født 6. april 1949 i Frankfurt am Main) er en tysk fysiker.
Störmer ble tildelt Nobelprisen i fysikk i 1998, sammen med Robert B. Laughlin og Daniel C. Tsui, for deres oppdagelser av en ny form for kvantevæske med fraksjonelt ladde eksitasjoner.
Störmer fikk doktorgrad i fysikk i 1977, ved Universität Stuttgart i Tyskland. Han var direktør for Physical Research Laboratory, Bell Laboratories i perioden 1992–97. Han er professor ved Columbia University, New York, og direktør for fysikk ved Lucent Technologies' Bell Labs siden 1998.
Han ble belønnet med Nobelprisen for å ha oppdaget at elektroner opptrer sammen i sterke magnetiske felt, og kan danne nye typer «partikler» med ladninger som er en brøkdel av elektronets ladning. Störmer og Tsui gjorde oppdagelsen i 1982 under et eksperiment der de utnyttet ekstremt sterke magnetfelt og lave temperaturer. Innen ett år etter oppdagelsen lyktes det Laughlin å forklare resultatet de fikk. Gjennom teoretisk analyse viste han at elektronene i et sterkt magnetfelt kan kondensere og danne en slags kvantevæske, besleket med de kvantevæsker som oppstår ved superleding og i flytende helium.
Bartel Leendert van der Waerden
Bartel Leendert van der Waerden (//) (født 2. februar 1903 i Amsterdam, død 12. januar 1996 i Zürich) var en nederlandsk matematiker.
Livsløp
Van der Waerden er sønn av en matematikklærer. Allerede som ung viste han seg som en matematisk begavelse. I 1919 begynte han sine studier i matematikk i Amsterdam med blant annet Hendrik de Vries som lærer. Senere studerte han i Göttingen under Emmy Noether. I 1928 ble han professor ved Universitetet i Groningen og i årene 1931 til 1945 var han professor og direktør ved matematisk institutt Universität Leipzig. Hans samtidige, Werner Heisenberg og interesse for kvantemekanikk hadde ledet ham dit. Gjennom seminarer ved universitetet fremkom boken Gruppeteoretiske metoder innen kvantemekanikk.
I 1940-årene ble det vanskelig for ham i Tyskland idet han ikke ville oppgi sitt nederlandske statsborgerskap. Etter krigen arbeidet han en tid for Shell i Amsterdam før han gikk til det amerikanske Johns Hopkins University og var professor der i årene 1948-1951. Fra 1951 til 1972 var han professor ved Universität Zürich.
Virke
Han er kjent for sin tobinds lærebok i algebra som utkom første gang i 1930 med tittelen Moderne algebra. Dette arbeidet var sterkt påvirket av forelesninger av Emil Artin og Emmy Noether. Dette var den første læreboken som reflekterte de store endringer som skjedde innen algebra på begynnelsen av det 20. århundre og ble et standardverk gjennom flere tiår.
Han befattet seg også med anvendelser av elementærgeometeri, aksiomer innen geometri, statistikk, topologi og tallteori. Med et så vidt interessefelt er han oppfattet som en av de siste generalistene innen matematikken. Van der Waerdens sats er en viktig læresetning innen Ramsey-teori og innen kombinatorikk.
I 1953 beviste han sammen med Kurt Schütte «kyssetallproblemet» i tre dimensjoner der en sentral kule kan berøres av maksimalt ytterligere tolv like store kuler. Ifølge Richard Gregory tror en at Isaac Newton mente antallet kunne settes til 13.
I tillegg var han en ledende vitenskapshistoriker og befattet seg særlig med gresk matematikk og algebraens historie.
Van der Waerden ble den 12. januar 1996 innvalgt som æresmedlem i Sächsische Akademie der Wissenschaften, (Det saksiske vitenskapsakademi). Gjennom mange år var han utgiver av de Matematiske Analer.
56 Melete
56 Melete er en hovedbelteasteroide. Den ble oppdaga den 9. september 1857 av Hermann Mayer Salomon Goldschmidt fra Observatoire de Paris i Paris. Den er oppkalt etter en muse i gresk mytologi.
Mauritania under Sommer-OL 2008
Mauritania under Sommer-OL 2008. To sportsutøvere fra Mauritania deltok i friidrett under Sommer-OL 2008 i Beijing. De vant ingen medaljer. Friidrettsutøveren Souleyman Chebal Moctar var landets flaggbærer under åpningsseremonien.
Always (sang)
«Always» er en populær amerikansk sang skrevet av Irving Berlin i 1925 som en bryllupsgave til sin hustru Ellin McKay. De ble gift i 1926. Han presenterte betydelige royalties til henne. Sangen var ment å bli anvendt i Broadway-musikalen (senere filmen) The Cocoanuts med Brødrene Marx i hovedrollene, men ble fjernet av Berlin.
I filmen Yankee'enes stolthet (1942) ble den spilt av Ray Noble and His Orchestra og sunget av Bettye Avery på Moon Terrace Nightclub. Den ble spilt som dansemusikk og danset til av Gary Cooper, Teresa Wright og andre par. Gary Cooper plystret den. «Always» ble spilt som bakgrunnsmusikk ofte og under rulleteksten.
Deanna Durbin fremførte sangen i filmen Christmas Holiday (1944).
Mandy Patinkin fremførte sangen til sin rollefigur Rubes datter i TV-serien Dead Like Me.
Versjoner av sangen har blitt spilt inn på plate av så forskjellige artister som:
Norske versjoner
Arne Svendsen og Per Frydenlund har skrevet humoristiske norske tekster. Begges versjoner bærer tittelen «Halvveis».
Medierevolusjonen i Norge
Medierevolusjonen i Norge er betegnelsen på de endringene som fant sted på 1980-tallet da statsmonopolet ble opphevet og det dukket opp en rekke frie nærradiokanaler i eteren.
Professor Berge Furre har i historieverket Vårt hundreår gitt følgende karakteristikk av det som skjedde:
Selve arkitekten bak medierevolusjonen var Lars Roar Langslet, som var kulturminister i perioden 1981-1986. Monopolparagrafen ble imidlertid først opphevet i 1987, men da var den i realiteten forlengst avskaffet. En viktig drivkraft for medierevolusjonen var foruten de teknologiske nyvinninger, mulighetene for å skaffe seg reklameinntekter. Til tross for at det i Arbeiderpartiet (Ap), som nå hadde overtatt regjeringsansvaret, var programfestet et «nei til reklame», lyktes det likevel deres kulturminster Hallvard Bakke, som satte sin stilling inn på saken, å få endret vedtaket på landsmøtet. I 1987 gikk Stortinget, bare mot SVs stemmer, inn for full reklamefinansiering.
Arthur Griffith
Tidlig liv
Etter å ha vendt tilbake til Dublin var han i 1899 medgrunnlegger for avisen United Irishman sammen med William Rooney, som døde i 1901. I 1910 giftet Griffith seg med sin forlovede gjennom femten år, Maud. De fikk en sønn og en datter sammen.
Griffith kom med voldsom kritikk av Irish Parliamentary Partys allianse med britisk liberalisme. Han var i dette sterkt påvirket av den anti-liberale retorikken til John Mitchel, en Young Irelander og presbyteriansk prestesønn fra Londonderry. Griffith kombinerte voldsom fiendtlighet med snobberi og uanfektethet. Han forsvarte antisemittiske opptøyer i Limerick (den såkalte Limerickpogromen), fordømte sosialister og pasifister som redskaper for det britiske imperiet og hyllet tsartidens Russland og Wilhelm IIs Tyskland for deres moralske overtak på Storbritannia.
Grunnleggelsen av Sinn Féin
De grunnleggende prinsippene for Sinn Féins politikk hadde blitt tegnet opp i en bok Griffith gav ut i 1904, Resurrection of Hungary. Han beskrev der hvordan Ungarn hadde oppnådd samme status som Østerrike innenfor staten Østerrike-Ungarn. Selv om han ikke var monarkist, mente Griffith at det var en fruktbar vei å gå å få opprettet et eget irsk kongedømme parallelt med Storbritannia, med samme monark men separate regjeringer og parlamenter. Dette ville konstitusjonelt sette Irland i samme situasjon som i 1801, men siden katolsk emansipasjon var gjennomført fra 1829 av var velgermassen ikke lenger rent unionistisk. Denne tanken ble aldri tatt opp av andre ledere, bortsett fra Kevin O'Higgins som lekte med tanken kort tid før han ble myrdet.
Griffith ønsket å kombinere Parnells ideer med en tradisjonell separatistisk tilnærming. Han så ikke på seg selv som en leder, men som en strateg som kunne legge opp løpet for en annen. En sentral tanke for ham var irske representanter ikke burde møte i Det britiske parlamentet, men at de i stedet burde etablere et eget irsk parlament.
I 1906 tapte United Irishman et injuriesøksmål og gikk konkurs. Griffith klarte i 1909 å begynne å gi ut avisen igjen, da under navnet Sinn Féin. Den ble en kort tid dagsavis, og overlevde frem til britene forbød den i 1914. Senere ble den sporadisk utgitt som en ultranasjonalistisk avis under navnet Nationality.
Sinn Féin stilte til valg i North Leitrim i 1907, etter at det sittende parlamentsmedlemmet hadde gått over til Sinn Féin. På denne tiden ble partiet infiltrert av Irish Republican Brotherhood, som mente de kunne bruke Sinn Féin for å nå sine mål. Partiet fikk flere representanter i lokalstyrer, de fleste i Dublin der blant annet W.T. Cosgrave var valgt inn. Fra 1910 hadde partiet en dissidentfløy som gav ut månedsmagasinet Irish Freedom, og denne gruppen var en innfallsport for IRB.
Påskeopprøret
I april 1916 brøt påskeopprøret ut, og republikanere tok kontroll over flere posisjoner i Dublin og proklamerte opprettelsen av en uavhengig republikk. I media og blant politikere ble dette ofte beskrevet som «Sinn Féin-opprøret», men partiet hadde ikke del i det; det var IRB, Irish Volunteers og Irish Citizen Army som stod bak.
Som et kompromiss ble man enige om å arbeide for opprettelsen av en republikk, men at det når denne var stabil nok ble holdt en folkeavstemning om styreform. En forutetning for dette var at intet medlem av den britiske kongefamilie kunne velges til monark dersom folket ville ha monarki. Griffith gikk på denne konferansen ut av ledelsen, og ble erstattet av de Valera.
Lederne for Irish Parliamentary Party (IPP) søkte et samarbeid med Griffith i forbindelse med trusselen om innføring av verneplikt, noe som kunne komme til å skje fordi britene trengte flere soldater under første verdenskrig. Griffith krevde av IPP måtte ta opp en del av hans mer radikale idéer, og John Dillon fra IPP avviste dette. IPP skulle som følge av dette lide et fullstendig nederlag i det britiske parlamentsvalget 1918, og partiet ble etter valget oppløst.
Uavhengighetskrigen
I 1918 ble Griffith valgt inn i parlamentet for Sinn Féin i et suppleringsvalg i East Cavan. Han beholdt dette setet i parlamentsvalget, og han vant også setet for Tyrune North-West.
Sinn Féins parlamentsmedlemmer tok ikke sine seter i det britiske parlamentet, men opprettet i stedet sitt eget parlament, Dáil Éireann. Samme dag som dette ble samlet for første gang falt skuddene som utløste den irske uavhengighetskrig. Dáil proklamerte opprettelsen av Den irske republikk, med Eamon de Valera som president for Dáil Éireann (senere president for Den irske republikk), og Michael Collins som finansminister og sjef for IRAs etterretning.
Mens de Valera var i USA 1919–1921 var Griffith fungerende president. Han ble fengslet i 1921, men ble løslatt etter kort tid.
Traktatforhandlingene
Mot slutten av 1921 bad de Valera Griffith om å lede delegasjonen som skulle forhandle om den anglo-irske traktat. Griffith var det av delegasjonsmedlemmene som var mest innstilt på å finne et kompromiss, mens Michael Collins var den som i størst grad bidro til å overtale andre til å akseptere kompromisset. Da traktaten hadde blitt ratifisert først av Dáil i desember 1921 og deretter av Sør-Irlands parlament i januar 1922 gikk de Valera av. Han håpet at traktatmotstanderne ville vinne et nyvalg, slik at han kunne stoppe implementeringen av traktaten. Slik gikk det ikke, og Grifftith ble ny president. Han tok tilbake den gamle tittelen, president for Dáil Éireann, fremfor president for Den irske republikk som de Valera hadde innført. Griffith var i denne stillingen mest en utstillingsfigur, mens Michael Collins var den som faktisk styrte mye av utviklingen. Collins var leder for Sør-Irlands provisoriske regjering, et organ som var opprettet i henhold til Government of Ireland Act 1920 og traktaten. Forholdet mellom de to kunne være anspent i den siste tiden.
Griffiths død
Griffith kom under økende press, spesielt på grunn av kranglene med gamle venner som de Valera. Nasjonen var også på vei inn i kaos etter at den irske borgerkrig brøt ut 28. juni 1922. Hans helse hadde en tid lidd under dette, og tilstanden ble stadig forverret. Den 12. august 1922 døde han av hjerneblødning, femti år gammel. Michael Collins ledet paraden under hans statsbegravelse; bare dager senere ble han myrdet i Cork.
Priestleymedaljen
Priestleymedaljen (engelsk: The Priestley Medal) er den høyeste utmerkelsen som blir gitt av American Chemical Society (ACS) og blir tildelt for fremragende arbeid innen fagfeltet kjemi. Den ble etablert i 1922, og har fått navn etter Joseph Priestley, oppdageren av oksygen som emigrerte til USA i 1794.
Medaljen ble opprinnelig delt ut hvert tredje år, men fra 1944 er den delt ut årlig.
Land og Folk
Land og Folk var en dansk avis som ble utgitt av Danmarks Kommunistiske Parti (DKP) i årene 1945–1991. Avisa var fram til slutten av 1980-tallet politisk tro mot kommunismen slik den ble praktisert i Sovjetunionen.
Blant kjente medarbeidere var forfatterne Hans Kirk (kulturredaktør), Otto Gelsted og Hans Scherfig.
Historikk
I dag finnes bare én dansk dagsavis som ideologisk plasserer seg på venstrefløyen, nemlig Dagbladet Arbejderen som siden 1978 har blitt utgitt av Kommunistisk Parti.
Contamination
Contamination er en italiensk sciencefiction-grøsser fra 1980 regissert av Luigi Cozzi. Hovedrollene spilles av Ian McCulloch og Louise Marleau.
Handling
Et skip som tilsynelatende er uten mannskap ankommer New York havn. Skipet tas over av havnemyndighetene og ombord finner man de ille tilredte likene til mannskapet. Likene synes å ha eksplodert fra innsiden. I ett av lasterommene oppdager de også store geleaktige egg. Ved kontakt eksploderer eggene og de som blir truffet av den kjemiske substansen eksploderer fra innsiden. De militære kobles inn og sikkerhetsoffiseren Stella (Louise Marleau) får i ansvar å lede det hele. Hun etablerer raskt en kobling mellom eggene og en romferd til Mars noen år tidligere. En ferd som fikk tragiske konsekvenser for de to astronautene som besøkte planeten. Den ene astronauten forsvant og den andre, Commander Hubbard (Ian McCulloch), hadde et sammenbrudd og henfalte senere til alkoholisme. Hun klarer å presse Hubbard til å hjelpe henne og etterhvert peker sporene til en kaffeplantasje i Sør-Amerika. Det viser seg senere at noen har planer om å utrydde menneskeheten.
Om filmen
Contamination er en italiensk scifi-grøsser med mye «splatter»-effekter som ble for drøy kost for filmsensuren i mange land. Den ble i mange land utgitt i klipt versjon eller totalforbudtforbudt. I Storbritannia ble den raskt stemplet som en Video nasty. Filmen har tydelig hentet mye inspirasjon fra den kjente grøsseren Alien fra 1979.
Contamination synes å ha fått noe bedre kritikker enn de fleste andre italienske splatterfilmer fra 1980-tallet, men de store ovasjonene har uteblitt. Filmsiden eFilCritic er mer positiv enn negativ og skrev i 2004 at: «...is actually worth taking a look at -- but just barely». Video Graveyard var noe mindre positiv i sin omtale og skrev at den har en «lovende start», men at det derfra går nedover for til slutt å ende opp som en «søppel film». De skriver videre at den har et «tåpelig manus». AllMovie gav den to av fem stjerner.
Musikken er av den italienske prog-rock gruppa Goblin.
I Norge
Filmen ble ikke satt opp på norske kinoer, men ble utgitt på video av Mayco rundt 1982-83, med undertittelen «Dødssmitten fra Verdensrommet».
Frank De Bleeckere
Frank De Bleeckere (født 1. juli 1966 i Oudenaarde i Belgia) er en belgisk fotballdommer. Han dømte i VM 2006. De Bleeckere dømmer i belgisk liga og cup, han har dømt seks kamper i nederlandsk liga, 33 kamper i Mesterligaen og seks kamper i UEFA-cupen.
Han dømte kamper i fotball-VM 2006 og EURO 2008. Han er en av 38 kandidater til å dømme i verdensmesterskapet i fotball 2010 i Sør-Afrika.
Nicaragua under Sommer-OL 1984
Nicaragua under Sommer-OL 1984. Fem sportsutøvere fra Nicaragua deltok i to sporter under Sommer-OL 1984 i Los Angeles. Det var femte gangen som Nicaragua deltok i et sommer-OL, de vant ikke noen medaljer
Berger skole (Bærum)
Berger skole er en tidligere offentlig skole på Rykkinn i Bærum. Skolen lå i et bilfritt og rolig område på den vestre delen av Rykkinn, omgitt av grøntarealer og skog. Skolen hadde sitt navn fra den nærliggende Berger gård. I 2006 ble Berger skole slått sammen med Gommerud skole til Rykkinn skole.
Berger skole sto klar til bruk for skoleåret 1974-75. Skolen var bygget etter ultramoderne prinsipper med en såkalt åpen løsning – hvilket vil si at det ikke fantes egne lukkede klasserom. I stedet var det store åpne landskap, med pultseksjoner, amfiseksjoner og flere mindre arbeidsområder. Det ble lagt vekt på moderne undervisningsmetoder, blant annet bruk av fjernsyn og video, som var i sin spede barndom på midten av 70-tallet. Skolebibliotekene, der utstyret var integrert, ble kalt mediatek. Skolens første rektor ble Grethe Stowner Krosby.
Berger skole hadde fra starten den mest kompromissløse åpne løsningen i landet. Dette førte til stor interesse, og norske og utenlandske delegasjoner med skolefolk valfartet til Berger de første årene. Det viste seg imidlertid at støy- og konsentrasjonsproblemene i åpent landskap var undervurdert. Allerede i 1975-76 ble det derfor bygget en rekke avlukker – såkalte bokser – som minner om tradisjonelle klasserom.
I 1979-80 ble Berger skole kraftig utvidet med et nytt ungdomsskolebygg, en stor svømmehall og et fritidshjem – i dag i bruk av Skolefritidsordningen (SFO). Fra skoleåret 1983-84 ble ungdomsskoletrinnene 7. til 9. klasse innført på Berger.
I 2006 gikk Berger skole sammen med naboskolen Gommerud skole, og dannet Rykkinn skole. De to skolene lå bare 700 meter fra hverandre, og sammenslåingen ga en rasjonaliseringsgevinst.
Andreas Bauriedl
Andreas Bauriedl (født 4. mai 1879 i Aschaffenburg i Bayern, død 9. november 1923 i München) var en tysk hattemaker og et tidlig medlem av NSDAP. Han døde i det mislykkede ølkjellerkuppet i München.
Hendelsene 9. november 1923
Den avgjørende hendelsen var under den demonstrasjonsfremrykking som Hitler forestilte seg skulle bringe kuppet til gjennombrudd. Da det var opp mot 3000 nasjonalsosialister i demonstrasjonen, oppfordret Hitler politiet til å overgi seg, men politiet svarte med å åpne ild. Ilden ble besvart, og i løpet av få sekunder var 16 nasjonalsosialister og fire politimenn døde, og et ukjent antall såret.
Da politiet åpnet ild mot de marsjerende kuppmakerne ble Bauriedl truffet i maven. Han falt til grunnen og døde. Han falt på naziflagget, som lå på bakken fordi flaggbæreren Heinrich Trambauer var hardt såret. Bauriedls blod kom derfor på flagget.
Flagget ble senere kjent som Blutfahne (blodfanen) og ble en hellig relikvie for nazistene. I en kortere tid ble det ment at det var Andreas Bauriedl som hadde vært fanebæreren, men det ble raskt riktigstilt.
Martyrstatus
Andreas Bauriedl ble – sammen med de andre drepte deltakerne i kuppforsøket – sett på som martyrer for NSDAPs sak. Hans kropp ble i november 1935 lagt i en krypt i Münchener Nordfriedhof i München som en del av et minnested, et ærestempel, til ære for kuppforsøket. Minnesmerket ble ødelagt av allierte styrker i juli 1945, etter slutten av den annen verdenskrig. Bauriedl ble derpå gitt et nytt hvilested på Münchner Nordfriedhof (grav 121-2-26).
En rekke gater var i nazitiden blitt oppkalt etter Bauriedl, i byene Gelsenkirchen, Recklinghausen, München, Düsseldorf, Wuppertal, Breslau, Danzig, Würzburg, Leslau (i Wartheland), Kassel, Leverkusen, Weiden i.d.OPf. og Völklingen. Etter Det tredje rike]s sammenbrudd fikk de enten nye navn, eller sitt gamle navn.
I Aschaffenburg var setet for NSDAPs Kreisledelse oppkalt etter Bauriedl det tidligere Andreas-Bauriedl-Haus i Lamprechtstraße 21 (nå Lamprechtstraße 37).
Arsi Harju
Arsi Ilari Harju (født 18. mars 1974 i Kurikka) er en finsk friidrettsutøver.
Han fikk sin første medalje i et seniormesterskap under innendørs-EM i 1998, da han tok bronse med et støt på 20,53. Under utendørs-EM samme år ble Harju nummer 9 med 19,54. Sommeren etter kvalifiserte han seg for første gang til finalen i et utendørsmesterskap (VM 1999), men oppnådde ingen gyldige støt i finalen.
Under OL 2000 i Sydney satte Harju ny personlig rekord i kvalifiseringen med 21,39. Han vant finalen med 21,29 i sitt andre forsøk, foran amerikaneren Adam Nelson (21,21) og amerikaneren John Godina (21,20). Dette var Finlands andre OL-gull i kulestøt, 80 år etter at Ville Pörhölä gikk til topps i OL i Antwerpen i 1920.
I 2001 tok Harju bronse i VM. Deretter ble det fjerdeplass under EM 2002, og samme plassering under innendørs-VM 2003.
Nové Mesto
Nové Mesto kan referere til flere steder i Slovakia:
57 Mnemosyne
57 Mnemosyne er en hovedbelteasteroide. Den ble oppdaga den 22. september 1859 av Karl Theodor Robert Luther fra Sternwarte Bilk i Düsseldorf. Den er oppkalt etter Mnemosyne, musenes mor i gresk mytologi.
Nové Město
Nové Město kan referere til flere steder i Tsjekkia:
VM i turn 1903
Det første verdensmesterskapet i turn ble arrangert i Antwerpen i Belgia i perioden 14. – 18. august 1903.
Det ble konkurrert i seks grener: Mangekamp (sammenlagt), svingstang, skranke, bøylehest, ringer og lagkonkurranse.
Deltakerland
Det var fire deltakerland:
Gliese
Gliese refererer i astronomien til en stjernekatalog, Katalog over nære stjerner, utgitt i 1969, og har navn etter astronomen Wilhelm Gliese. En rekke stjerner og planeter refereres til ved deres Gliese-katalognumre.
Frogn videregående skole
Frogn videregående skole er en offentlig videregående skole i Frogn kommune, Akershus. Den åpnet høsten 2006 som kommunens første videregående skole, og tilbyr utdanningsprogrammene studiespesialisering, idrettsfag, service og samferdsel samt yrkesrettet opplæring (APO).
Skolen organiserer undervisningen i fagdager og med blokklegging. Organiseringen gjør at elevene har fra et til tre fag hver dag.
Johannes Quasten
Johannes Quasten (født 3. mai 1900 i Homberg i Tyskland, død 10. mars 1987 i Freiburg im Breisgau) var en katolsk teolog og patristiker.
Liv og virke
Quasten studerte katolsk teologi ved Westfälische Wilhelms-Universität i Münster. I 1926 ble han presteviet. I 1927 tok han under F.J. Dölger i Münster doktorgraden med et arbeid om Musik und Gesang in den Kulten der heidnischen Antike und christlichen Frühzeit. Videre studier fulgte i 1927-1929 i Roma ved Pontificio Istituto di Archeologia Cristiana; samtidig var han kapellan ved Campo Santo Teutonico.
Etter konflikter med det nasjonalsosialistiske regime og tap av venia legendi flyttet han til Roma. Takket være formidling fra Clemens August Graf von Galen og anbefaling fra kardinalene Pacelli (den senere pave Pius XII) og Mercati ble han i 1938 professor ved Catholic University of America i Washington D.C. Fra 1945 til 1949 var han dekan for dets teologiske fakultet, og fra 1949 senator for universitetet.
Quasten er forfatter at flerbindsverket Patrology om den teologiske og dogmehistoriske utvikling. Det ble et standardverk for engelsktalende interesserte.
Han var på oppdrag av pave Johannes XXIII i 1960 med på å forberede sakspapirer for det annet vatikankonsils arbeid med den katolske liturgi, og i 1964 utnevnte pave Paul VI ham til Consultor Consilii ad exsequendam Constitutionem de sacra Liturgia.
Marineoperasjoner i den amerikanske uavhengighetskrigen
Amerikansk krig, 1775–78
Før Frankrike gikk inn i konflikten i 1778 bestod krigen til sjøs av mange små operasjoner. Da krigen begynte, hadde Storbritannia 131 linjeskip, men den kongelige marine var forsømt på grunn av rask bygging av skip av dårlig kvalitet under sjuårskrigen. Det er anslått at bare 39 linjeskip kunne være stridsdyktige i det første året av konflikten. Administrasjonen til John Montagu, den første admiralitet, hadde ambisiøse planer om å oppgradere flåten, men det var ikke blitt gjort tidsnok for den amerikanske revolusjon. Marinestyrken som var disponibel for de britiske admiralene som ledet avdelingene, var for liten til å patruljere den lange kystlinjen. I løpet av de tre første årene av krigen, var den kongelige marine derfor primært brukt til støtte for operasjoner på land og hjalp general Thomas Gage og general William Howe under beleiringen av Boston ved å fungere som lagre for hæren og forsyne dem med marinebrigader.
Andre steder på kysten ble marinen satt inn i ekspedisjoner mot kystbyer, slik som nedbrenningen av Falmouth (nå Portland, Maine) i oktober 1775, som førte til at fienden styrket sin posisjon blant folket fremfor å bli svekket, eller det mislykkede angrepet på Charleston, South Carolina i juni 1776. Totalt sett var den ute av stand til oppgaven med å blokkere de viktigste byene som kapere ble utrustet i. Britisk handel led derfor alvorlig, selv så langt borte som Irlands kyst hvor det var nødvendig å forsyne handelsfarten til Belfast med konvoier.
Toppidrettsgymnaset i Telemark
Toppidrettsgymnaset i Telemark er et privat toppidrettsgymnas i Skien. Skolen startet høsten 2005 og har fra høsten 2010 studieretning for fotball, bryting, håndball, boksing, svømming, sprangridning, nanbudo, golf og utholdenhetsidretter (langrenn, friidrett og orientering). Skolen samarbeider med flere idrettsklubber i området, blant annet Odd Grenland, Urædd, Gjerpen IF, Fossum IF, Grenland Ski, Grenland Sykleklubb, Grenland Golfklubb, Skien Ishockey og SK Poseidon.
Marineoperasjoner i den amerikanske uavhengighetskrigen
Amerikansk krig, 1775–78
De amerikanske kolonistene hadde ingen linjeskip og måtte støtte seg på kapere for å trakassere britisk skipsfart. Den 23. mars 1776, flere måneder før uavhengighetserklæringen, utstedte den kontinentale kongress kaperbrev. Amerikanske kapere tok rundt 600 britiske fartøyer under krigen. Disse kaperne arbeidet ikke alltid direkte for den amerikanske sak, siden byttet ofte ble solgt til den som betalte mest, og britene kjøpte noen ganger tilbake sin erobrede last.
Toppidrettsgymnaset i Telemark
Nåværende og tidligere elever ved skolen er Odd Grenland-spillerne Fredrik Gulsvik, Marius Lundeberg Enger, Magnus Lekven, Torgeir Børven, Fredrik Semb Berge, Emil Jonassen og Snorre Krogsgaard og svømmeren Oda Marie Siljan.
Marineoperasjoner i den amerikanske uavhengighetskrigen
Amerikansk krig, 1775–78
Kongressen autoriserte også opprettelsen av en liten kontinental marine 13. oktober 1775. marinen sjøsatte aldri linjeskip, derfor ble de små fartøyene primært brukt i plyndring av handelsskip. 22. desember 1775 ble Esek Hopkins utnevnt til øverstkommanderende. Med sin lille flåte ledet Hopkins den første betydelige marineaksjonen til den kontinentale marinen tidlig i mars 1776 mot Nassau, Bahamas, hvor lagre av hardt tiltrengt krutt ble tatt for bruk i den kontinentale armé. 6. april traff skvadronen uten å lykkes på HMS Glasgow som hadde 20 kanoner i det første betydelige sjøslaget til marinen. Kaptein John Paul Jones dukket snart opp som den første velkjente marinehelten da han erobret HMS Drake 24. april 1778, den første seieren for noe amerikansk militærfartøy i britisk farvann. Han erobret også HMS Serapis 23. september 1779 mens han ledet USS Bonhomme Richard.
Den amerikanske marinen raidet i 1778 havnen Whitehaven i Cumbria. Landgangen var et overraskelsesangrep, utført som en hevnaksjon fra Jones, og var aldri ment som en invasjon. Uansett førte den til hysteri i England siden angrep var et tegn på svakhet som kunne utnyttes av andre stater som Frankrike eller Spania. Resultatet var en intens periode hvor en bygget befestninger i britiske havner.
I Amerika klarte den britiske marine å dekke retretten til den britiske hær fra Boston til Halifax i april 1776 og å føre den videre til New York City i juni. Den assisterte hæren i ekspedisjonen til Philadelphia i juli 1777. På St Lawrence og Great Lakes, klarte den å spille en mer aggressiv rolle. Unnsetningen til Quebec av den britiske kaptein Charles Doyglas i mai 1776, tvang den amerikanske generalen Benedict Arnold til å trekke seg tilbake. ødeleggelsen av hans skvadron på Champlainsjøen i oktober sikret grensene til Canada og gav et grunnlag for fremrykningen til general John Burgoyne i 1777, som riktignok endte i at han overgav seg ved Saratoga.
Frankrike går inn i krigen, 1778
Overgivelsen ved Saratoga ble fulgt i 1778 av krig med Frankrike som allerede hadde gitt mye privat hjelp til amerikanske kapere og til deres styrker i felten. Utbruddet kom i mars da den britiske ambassadøren Lord Stormont ble kalt tilbake fra Paris, men siden ingen av flåtene var klar til tjeneste, startet ikke den faktiske konflikten før i juli.
Den franske regjeringen var noe mer klar enn britene. Den 13. april sendte den en skvadron på tolv linjeskip og fire fregatter fra Toulon til Amerika under Charles Hector. Ingen forsøk ble gjort på å stoppe ham i Gibraltarstredet, han passerte det 16. mai og selv om hans ferske mannskap og hans egne feil i forfølgelse av bytter forsinket hans overfart, nådde han munningen av Delaware 8. juli uten motstand.
Den britiske regjeringen hadde forsømt å okkupere Gibraltarstredet tidsnok og sendte admiral John Byron fra Plymouth den 9. juni med tretten linjeskip som skulle slutte seg til admiral Richard Howe, sir Williams bror, i Amerika. Han samlet en sterk styrke hjemme som ble kalt den vestlige skvadron, under Augustus Keppel.